Source: https://tax-fin-lex.si/Zbirke/SodnaPraksaList?nodeId=ffe52b31-0891-47d6-ba04-4ed3c9912453&pageNumber=2
Timestamp: 2019-09-16 22:33:53+00:00
Document Index: 2559069

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Sodba III Ips 51/95
VS40067
ZDP (1991) člen 36, 36/1.ZOR člen 453.
prevzem izpolnitve - tuja valuta
Pogodba o prevzemu izpolnitve, s katero se prevzemnik zaveže dolžniku, da bo izpolnil njegov dolg v tuji valuti do upnika v tujini, je dopustna.
Sodba I Ips 177/95
VS20299
KZ 1994 člen 110, 110/3.
preklic pogojnega odpusta - izrek enotne kazni
3. odst. 110. čl. KZ določa, da se v primeru preklica pogojnega odpusta pri izteku enotne kazni vzame kot določen tisti del prej izrečene kazni, ki je obsojenec še ni prestal. Zato sodišče ni kršilo zakona s tem, ko ni izreklo obsojencu enotne kazni z upoštevanjem celotne prej izrečene kazni.
Sodba II Ips 6/95
VS02248
povrnitev negmotne škode - denarna odškodnina - pretrpljene telesne bolečine - strah
Po določilu 1. odstavka 200. člena mora povzročitelj škode povrniti oškodovancu pravično denarno odškodnino. Pravni standard "pravična denarna odškodnina" razčlenjuje 2. odstavek istega člena, ki nalaga sodišču, da pri odločanju o podlagi škode in višini odškodnine upošteva pomen prizadete dobrine in namen te odškodnine, pri čemer mora paziti, da ne bi šlo na roko težnjam, ki niso združljive z njeno naravo in družbenim namenom odškodnine. Glede na tako materialno- pravno podlago zaključuje revizijsko sodišče, da je bila tožniku priznana previsoka odškodnina za vse tri oblike napremoženjske škode. Upoštevaje spredaj navedene razloge in vse pravno upoštevne okolnosti na strani tožnika in ki so bile ugotovljene v postopkih na prvi in drugi stopnji, je po presoji revizijskega sodišča pravična denarna odškodnina za telesne bolečine 100.000,00 SIT, za duševne bolečine zaradi zmanjšanja življenjskih aktivnosti 100.000,00 SIT in za strah 25.000,00 SIT, to je skupaj 225.000,00 SIT odškodnine z zamudnimi obrestmi. S tako odmerjeno odškodnino so bile pri vsaki od obravnavanih oblik škode upoštevane vse pravno pomembne okoliščine ter je zato utemeljena le takšna odškodnina in ne višja, ki je bila priznana v postopkih na prvi in drugi stopnji.
Sodba U 1662/94
VS12059
ZUS (1977) člen 40.ZUP člen 267.
V upravnem sporu sodišče presoja le zakonitost izpodbijanega akta in vprašanje, ali ta vsebuje tako nepravilnost, ki ima za posledico ničnost, ne more pa presojati, ali je ničen tudi akt, katerega ničnost je stranka uveljavljala v upravnem postopku, v katerem je bil tak izpodbijani akt izdan.
Sodba U 564/94
VS12171
ZSZ člen 58, 58/1, 61.
Od uveljavitve podzakonskega predpisa dalje je dana zakonita podlaga za obračun nadomestila za uporabo stavbnega zemljišča z v njem določeno vrednostjo točke v določenem obdobju.
Sodba U 158/94-6
VS12104
ZDen člen 26.ZUP člen 135, 135/1.
oblike denacionalizacije - vrnitev premoženja - odškodnina
Ugotovitev vrednosti nepremičnine po podržavljenju je ena od bistvenih točk za odločitev o načinu vračanja, ker lahko upravičenec namesto vračila v naravi z doplačilom odškodnine zahteva polno odškodnino. Zato je odločitev o vrnitvi v naravi preuranjena, če v bistvenih točkah ni bila ugotovljena dejanska podlaga za poznejšo odločitev o odškodnini.
Sodba II Ips 825/94
VS02111
ZOR člen 80, 80/4.
ara in odstopnina - ara - neizpolnitev pogodbe - zmanjšanje pretirano velike are
Določba 4. odst. 80.čl. ZOR, po kateri sme sodišče na zahtevo zainteresirane stranke znižati pretirano veliko aro, pomeni, da sodišče na ugovor stranke presoja predvsem sorazmerje med pogodbeno vrednostjo in višino are in ocenjuje zatrjevano pretiranost s te strani. Poleg tega pa upošteva tudi druge okoliščine primera.
Sodba U 1612/94-4
VS12079
ZCI člen 2.
status civilnega invalida vojne - okvare, zadobljene zaradi vojnih dogodkov
Okvare (izpah kolka), ki jo ima stranka že od rojstva leta 1942, zanjo pa se je začela zdraviti šele devet let po končani vojni in je ob začetku tega zdravljenja zdravniku izjavila, da je v redu hodila do letošnje zime, ni mogoče šteti za trajno in funkcionalno okvaro organizma, zadobljeno zaradi vojnih dogodkov.
Sodba II Ips 784/94
VS02110
ZOR člen 200, 201, 201/3.
povrnitev negmotne škode - denarna odškodnina - osebe, ki imajo v primeru smrti ali težke invalidnosti pravico do denarne odškodnine - posebno težka invalidnost
Določba 3. odst. 201.čl. zakona o obligacijskih razmerjih je podlaga za prisojo denarne odškodnine za duševne bolečine bližnjih svojcev posebno hudega invalida. Ta določba se nanaša tudi na duševne bolečine, ker oškodovanec zaradi invalidnosti ožjega družinskega člana ne more v polnem obsegu uresničevati pravic svoje osebnosti.
Sklep I R 16/96
VS02275
Poznanstvo, ki izvira iz dela pri istem sodišču, lahko pri nasprotni stranki vzbudi nezaupanje v nepristranost sodišča.
Sodba VIII Ips 94/95
VS30191
ZDR (1977) člen 66.
delovno razmerje pri delodajalcih - disciplinska odgovornost - hujša kršitev delovnih obveznosti
Delavec stori hujšo kršitev delovne obveznosti, če spi na delovnem mestu, čeprav je kršitev storjena v delovnem času, ki je daljši od 12 ur, če je bil neenakomeren delovni čas zakonito odrejen in se je delalo v turnusu.
Sodba VIII Ips 120/95
VS30177
ZDR (1990) člen 61, 61/3, 100, 100/1-5, 100/1-6..
delovno razmerje pri delodajalcih - odsotnost z dela zaradi bolezni - prenehanje delovnega razmerja
O upravičenosti začasne zadržanosti z dela zaradi bolezni, poškodb pri delu ali izven dela, medicinskih preiskav, nege obolelega družinskega člana, ne more odločati delavec sam, marveč takšno stanje ugotavlja pristojna zdravstvena služba.
VS30167
ZTPDR člen 81.
varstvo pravic delavcev - trajni presežek
Delavec ima pravico biti navzoč, ko se obravnava njegova zahteva oziroma ugovor, ter se izjaviti o dejstvih, pomembnih za odločanje. Kršenje te pravice je vedno absolutna bistvena kršitev določb pri vodenju predhodnega postopka z vsemi posledicami.
Sklep VIII Ips 132/95
VS30179
ZDSS člen 73. ZPP (1977) člen 382.
izredna pravna sredstva - revizija - dovoljenost revizije - socialni spor
Zakon o delovnih in socialnih sodiščih je v 73. čl. omejil obseg dovoljenosti revizije le na delovne spore, pravnomočno končane do uveljavitve tega zakona - t.j. do 13.5.1994 - ki zajemajo sklenitev, razporeditev in prenehanje delovnega razmerja; ne dopušča pa je v socialnih sporih.
Sodba VIII Ips 58/94
VS30165
disciplinski ukrep - prenehanje delovnega razmerja - hujša kršitev delovnih obveznosti - kvalifikatorne okoliščine
Disciplinski organi tožene stranke so ugotovili, da je bilo z ravnanjem tožnice na oddelku onemogočeno normalno izvajanje delovnega procesa in da je do izpadov tožnice prihajalo tudi ob prisotnosti pacientov. Da je bil delovni proces oviran, sta ugotovili tudi sodišče prve stopnje in sodišče druge stopnje, ki se je izrecno sklicevalo na 89. člen ZDR. Materialno pravo torej ni bilo zmotno uporabljeno, zaradi česar revizija ni utemeljena.
Sodba VIII Ips 107/95
VS30166
delovno razmerje pri delodajalcih - prenehanje delovnega razmerja - izjava o prenehanju delovnega razmerja - zmota
Na veljavnost izjave o prenehanju delovnega razmerja bi lahko vplivala samo taka zmota, ki vsebuje elemente 61. člena ZOR.
Sodba VIII Ips 95/95
VS30189
ZSZD člen 39, 39-7.
izredna pravna sredstva - obnova postopka - nova dejstva in novi dokazi
Ne gre za novo dejstvo, če se v predlogu za obnovo postopka ugovarja verodostojnost dokaza, ki ni bil upoštevan v odločbah nižjih sodišč, s katerima je bila ugotovljena disciplinska odgovornost tožnika, zato revizija ni uspešna.
Sklep VIII Ips 129/95
VS30187
izredna pravna sredstva - revizija - uporaba splošnega akta
Podan je revizijski razlog zmotne uporabe materialnega prava, če sodišče ni uporabilo pri sojenju splošnega akta, ki je veljal v času storitve hujše kršitve delovne obveznosti, če se ta v ureditvi vprašanja, na katerega sodišče opira svojo odločitev, razlikuje od uporabljenega splošnega akta.
Sklep VIII Ips 105/95
VS30190
ZPP (1977) člen 113, 382, 388.
izredna pravna sredstva - revizija - napačno naslovljena in poslana revizija - odvetnik, kot vlagatelj revizije
Revizijsko sodišče je zavrglo revizijo kot prepozno, ker je bila naslovljena in poslana na Vrhovno sodišče Republike Slovenije, s sodišča prve stopnje pa je bila vrnjena po izteku roka. Revizijo je vložil odvetnik, zato ni mogoče uporabiti določila sedmega odstavka 113. člena ZPP.
Sodba VIII Ips 118/95
VS30178
ZTPDR člen 54.
delovno razmerje pri delodajalcih - prenehanje delovnega razmerja - disciplinska odgovornost
Kot nevestno je treba šteti vsako ravnanje, ki je v nasprotju s predpisanimi ali nepredpisanimi, toda v praksi utrjenimi pravili o opravljanju obveznosti iz delovnega področja delavca.